Χριστόψωμο με ξερά φρούτα, σταφίδες και κόκκινο κρασί
1.200 γρ. αλεύρι για όλες τις χρήσεις, 60 γρ. νωπή μαγιά, 1 κουτ. γλυκού αλάτι, 220 ml χλιαρό νερό, 220 ml κόκκινο ξηρό κρασί, 200 ml ελαιόλαδο, 60 ml κονιάκ, 60 ml φρεσκοστυμμένος χυμός πορτοκαλιού, ξύσμα από 2 πορτοκάλια, 230 γρ. ζάχαρη, 150 γρ. μαύρες σταφίδες, 160 γρ. καρυδόψιχα, κοπανισμένη, 1 κουτ. γλυκού μείγμα μπαχαρικών (μοσχοκάρυδο, κανέλα, γαρίφαλο), 2 κρόκοι αυγών, ελαφρώς χτυπημένοι, για το άλειμμα, 4 ολόκληρα καρύδια, με το κέλυφος, για το στόλισμα
Για να φτιάξουμε χριστόψωμο με ξερά φρούτα, σταφίδες και κόκκινο κρασί, αρχικά θρυμματίζοντας τη μαγιά σε μπολ.Στη συνέχεια, ρίχνουμε το μισό νερό και 2 κουταλιές από το αλεύρι και ανακατεύουμε με κουτάλι. Αφήνουμε κατά μέρος για 15 λεπτά, μέχρι το μείγμα να αφρίσει.Ρίχνουμε στον κάδο του μίξερ τα 2/3 από το υπόλοιπο αλεύρι, κοσκινισμένο.Προσθέτουμε το αλάτι, το μείγμα της μαγιάς, το υπόλοιπο νερό και το κρασί. Ζυμώνουμε με το γάντζο για ζύμες, για 5 -6 λεπτά, μέχρι να φτιάξουμε ζύμη λεία και ελαστική.Σκεπάζουμε τον κάδο του μίξερ με μια καθαρή πετσέτα και τον αφήνουμε για 1 ώρα σε ένα ζεστό μέρος της κουζίνας μέχρι η ζύμη να διπλασιαστεί. Τότε, προσθέτουμε το υπόλοιπο αλεύρι, το λάδι, το κονιάκ, τον χυμό, το ξύσμα, τη ζάχαρη, τις σταφίδες, τα μπαχαρικά και την καρυδόψιχα. Προσαρμόζουμε και πάλι τον γάντζο για ζύμες και ζυμώνουμε για 2-3 λεπτά, μέχρι να ενωθούν καλά όλα τα υλικά και να φτιάξουμε ξανά μια ζύμη μαλακή και ελαστική.Ξανασκεπάζουμε τον κάδο και τον αφήνουμε σε ζεστό μέρος για άλλα 30 λεπτά.Στρώνουμε με αντικολλητικό χαρτί ένα ταψί 40 εκ. Κόβουμε με το χέρι από τη ζύμη 4 μικρά κομμάτια, βάρους 50-60 γρ. το καθένα.Αδειάζουμε την υπόλοιπη ζύμη στο ταψί και σκεπάζουμε με καθαρή πετσέτα.Αφήνουμε σε σχετικά ζεστό μέρος για άλλα 30 λεπτά. Πλάθουμε από ένα μπαστουνάκι ζύμης σε σαλίγκαρο και τους τοποθετούμε πάνω στη ζύμη, κυκλικά. Στο κέντρο κάθε σαλίγκαρου βάζουμε από 1 ολόκληρο καρύδι. Σκεπάζουμε το ταψί και το αφήνουμε σε ζεστό σημείο για μία ακόμη φορά.Έπειτα το βάζουμε σε προθερμασμένο φούρνο, στους 180°C και ψήνουμε για περίπου 1 ώρα, μέχρι το χριστόψωμο να ροδίσει ωραία και να φουσκώσει.
Αλεύρι (ζύμες),Καρύδια,Κρασί,Χριστούγεννα